Document ID: 32006D0207

ΑΠΌΦΑΣΗ ΤΗΣ ΕΠΙΤΡΟΠΉΣ
της 6ης Μαρτίου 2006
περί της εμπορίας των ουσιών που καταστρέφουν τη στιβάδα του όζοντος με το ιδιαίτερο τελωνειακό έδαφος Ταϊβάν, Πένγκου, Κίνμεν και Μάτσου
[κοινοποιηθείσα υπό τον αριθμό Ε(2006) 424]
(Κείμενο που παρουσιάζει ενδιαφέρον για τον ΕΟΧ)
(2006/207/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για τις ουσίες που καταστρέφουν τη στιβάδα του όζοντος (1), και ιδίως το άρθρο 14 παράγραφος 2,
Εκτιμώντας τα ακόλουθα:
(1)
Το ιδιαίτερο τελωνειακό έδαφος Ταϊβάν, Πένγκου, Κίνμεν και Μάτσου είναι σημαντικός εμπορικός εταίρος της Κοινότητας και πρέπει να ενθαρρυνθεί το εμπόριο και οι επενδύσεις μεταξύ του ιδιαίτερου τελωνειακού εδάφους και της Κοινότητας.
(2)
Το ιδιαίτερο τελωνειακό έδαφος Ταϊβάν, Πένγκου, Κίνμεν και Μάτσου δεν είναι συμβαλλόμενο μέρος στη σύμβαση της Βιέννης για την προστασία της στιβάδας του όζοντος ούτε στο πρωτόκολλο του Μόντρεαλ του 1987 για τις ουσίες που καταστρέφουν τη στιβάδα του όζοντος. Ωστόσο, το ιδιαίτερο τελωνειακό έδαφος Ταϊβάν, Πένγκου, Κίνμεν και Μάτσου τηρεί πλήρως το πρωτόκολλο του Μόντρεαλ και, όπως ορίζεται στο άρθρο 7 του πρωτοκόλλου του Μόντρεαλ, έχει υποβάλει τα σχετικά στοιχεία στη γραμματεία για το όζον του προγράμματος των Ηνωμένων Εθνών για το περιβάλλον.
(3)
Κατά συνέπεια, τα άρθρα 8, 9 και το άρθρο 11 παράγραφοι 2 και 3 του κανονισμού (ΕΚ) αριθ. 2037/2000 πρέπει να μην εφαρμόζονται όσον αφορά το ιδιαίτερο τελωνειακό έδαφος Ταϊβάν, Πένγκου, Κίνμεν και Μάτσου.
(4)
Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής που ιδρύθηκε με βάση το άρθρο 18 παράγραφος 1 του κανονισμού (ΕΚ) αριθ. 2037/2000,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Τα άρθρα 8, 9 και το άρθρο 11 παράγραφοι 2 και 3 του κανονισμού (ΕΚ) αριθ. 2037/2000 δεν εφαρμόζονται στο ιδιαίτερο τελωνειακό έδαφος Ταϊβάν, Πένγκου, Κίνμεν και Μάτσου.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 6 Μαρτίου 2006.

Labels: 3
18
20